ZAGREBAČKA policija potvrdila je porukom u 4:10 da je šesterostruki ubojica počinio samoubojstvo.

"Još tijekom očevida policija ga je locirala u Brezovici. Prilikom uhićenja počinio je samoubojstvo", napisali su iz policije.

Podsjetimo, u Novom Zagrebu, u kući u Cimermanovoj ulici, u naselju Kajzerica, se u četvrtak nešto prije 21:30 dogodilo šesterostruko ubojstvo. Ubijeno je šest osoba. Preživjela je samo dvomjesečna beba koja nije ozlijeđena, doznalo se od policije. Među ubijenima su dva muškarca, tri žene te desetogodišnje dijete. To je službena informacija policije, a ranije se govorilo o četvero ubijene djece.

Policija je dojavu dobila oko 21:30. Uskoro je velik dio Zagreba bio blokiran, a policajci s dugim cijevima i pancirkama pretraživali su svaki automobil. Oko 1 sat ujutro pojavila se informacija da je ubojica uhvaćen, no to je uskoro na presici demantirala sama policija. Tada je rečeno da se potraga proširila na cijelu zemlju. Na kraju je ubojica na području Brezovice počinio samoubojstvo. Tijekom jutra trebalo bi biti poznato više detalja.

Opširnije tijekom jutra na Indexu

Tekst se nastavlja ispod oglasa

Policija o višestrukom ubojstvu...

Policija duge cijevi (dio iz lajva)

Indexov reporter se uživo javio s mjesta zločina